CELEX: 32009R0690
Language: sl
Date: 2009-07-30 00:00:00
Title: Uredba Komisije (ES) št. 690/2009 z dne 30. julija 2009 o spremembi Uredbe (ES) št. 216/2008 Evropskega parlamenta in Sveta o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (Besedilo velja za EGP)

31.7.2009   
            
            
               SL
            
            
               Uradni list Evropske unije
            
            
               L 199/6
            
         
      UREDBA KOMISIJE (ES) št. 690/2009
   z dne 30. julija 2009
   o spremembi Uredbe (ES) št. 216/2008 Evropskega parlamenta in Sveta o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 80(2) Pogodbe,
   ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1) ter zlasti člena 6(2) Uredbe,
   ob upoštevanju naslednjega:
   
               (1)
            
            
               Člen 6(1) Uredbe (ES) št. 216/2008 zahteva, da proizvodi, deli in naprave izpolnjujejo okoljevarstvene zahteve iz Priloge 16 h Konvenciji o mednarodnem civilnem letalskem prometu (v nadaljnjem besedilu: Čikaška konvencija), kakor je bila objavljena 24. novembra 2005, za zvezek I in II, razen njenih dodatkov.
            
         
               (2)
            
            
               Priloga 16 Čikaške konvencije je bila od sprejetja Uredbe (ES) št. 216/2008 spremenjena, tako da sta bili 7. marca 2008 vključeni sprememba 9 zvezka I in sprememba 6 zvezka II, ki se uporabljata od 20. novembra 2008.
            
         
               (3)
            
            
               Ukrepi, predvideni s to uredbo, temeljijo na mnenju, ki ga je Evropska agencija za varnost v letalstvu (v nadaljnjem besedilu: agencija) izdala v skladu s členom 17(2)(b) in členom 19(1) Uredbe (ES) št. 216/2008. Agencija je svetovala, da je treba Uredbo (ES) št. 216/2008 spremeniti, da bi odražala spremembe Čikaške konvencije.
            
         
               (4)
            
            
               Zato je treba Uredbo (ES) št. 216/2008 ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 65 Uredbe (ES) št. 216/2008 –
            
         SPREJELA NASLEDNJO UREDBO:
   Člen 1
   Člen 6(1) Uredbe (ES) št. 216/2008 se nadomesti z:
   
      „1.   Proizvodi, deli in naprave so v skladu z okoljevarstvenimi zahtevami iz spremembe 9 zvezka I in spremembe 6 zvezka II Priloge 16 k Čikaški konvenciji, kakor se uporablja z dne 20. novembra 2008, razen dodatkov k Prilogi 16.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. julija 2009
      
         
            Za Komisijo
         
         Antonio TAJANI
         
         
            Podpredsednik
         
      
   
   
      (1)  UL L 79, 19.3.2008, str. 1.